Ιωάννα Χόλλαντ

Η Λαίδη Ιωάννα Χόλλαντ (Απόλαντ, Λάνκασιρ, 1380 - 12 Απριλίου 1434) ήταν τρίτη κόρη του Θωμά Χόλλαντ, 2ου κόμη του Κεντ και της συζύγου του Λαίδης Αλίκης ΦίτςΑλαν της κόρης του Ριχάρδου ΦίτςΑλαν, 10ου κόμη του Αρουντέλ και της Ελεονώρας του Λάνκαστερ.Lundy 2013b, p. 10209 § 102085 cites Cokayne 2000, p. 899 Παντρεύτηκε τρεις φορές, ο πρώτος της σύζυγος ήταν δούκας και οι επόμενοι δυο βαρόνοι, παρέμεινε άτεκνη και στους τέσσερις γάμους. Η Λαίδη Ιωάννα ήταν ανιψιά του Ριχάρδου Β΄ της Αγγλίας αφού η γιαγιά της Ιωάννα του Κεντ παντρεύτηκε σε τρίτο γάμο τον Εδουάρδο τον μαύρο πρίγκιπα μεγαλύτερο γιο του Εδουάρδου Γ΄ της Αγγλίας και της Φιλίππης του Αινώ. 

Η Ιωάννα είχε πέντε αδελφές : την Ελεονώρα Χόλλαντ, κόμισσα του Μαρς που παντρεύτηκε τον Ρότζερ Μόρτιμερ, 4ο κόμη του Μαρς, τη Μαργαρίτα Χόλλαντ, δούκισσα του Κλάρενς, την Ελεονώρα Χόλλαντ, κόμισσα του Σόλσμπερι, την Ελισάβετ Χόλλαντ (1388 - 1423) που παντρεύτηκε τον Ιωάννη Νέβιλ και την Μπρίτζετ Χόλλαντ που έγινε μοναχή στο αβαείο του Μπάρκινγκ.Lundy 2013, p. 10292 § 102917 cites Cokayne 2000, p. 548 Ο μεγαλύτερος αδελφός της Θωμάς Χόλλαντ, 1ος δούκας του Σάρρεϋ αποκεφαλίστηκε από το εξαγριωμένο πλήθος λόγω της συμμετοχής του στην "Επανάσταση των Επιφανών" που είχε στόχο την δολοφονία του Ερρίκου Δ΄ της Αγγλίας και την επαναφορά στον θρόνο του Ριχάρδου Β΄. Τον Θωμά διαδέχθηκε ο δεύτερος αδελφός του Εδμόνδος Χόλλαντ, 4ος κόμης του Κεντ.

Οικογένεια

Η Λαίδη Ιωάννα παντρεύτηκε σε πρώτο γάμο (4 Νοεμβρίου 1393) τον Εδμόνδο του Λάνγκλεϊ τέταρτο γιο του Εδουάρδου Γ' της Αγγλίας και της Φιλίππης του Αινώ. Με τον πρώτο της γάμο πήρε τον τίτλο της δούκισσας της Υόρκης αλλά δεν απέκτησε παιδιά. Η Ιωάννα και η αδελφή της Μαργαρίτας πήραν τον τίτλο της "Κυρίας της Περικνημίδας" σαν εγγονές της Ιωάννας του Κεντ ή "ισχυρής κυρίας του Κεντ" που ενέπνευσε στον πεθερό της Εδουάρδο Γ΄ την δημιουργία του Τάγματος της Περικνημίδας. Ο πρώτος της σύζυγος απεβίωσε το 1402.

Η Λαίδη Ιωάννα παντρεύτηκε σε δεύτερο γάμο (9 Αυγούστου 1404) τον Γουίλιαμ ντε Ουίλομπι, 5ο λόρδο των Ουίλομπι του Ερέσμπι (1370 - 1409), ιππότη της περικνημίδας γιο του Ρόμπερτ ντε Ουίλομπι και της Αλίκης Ζκιπίτ, με τον γάμο πήρε τον τίτλο της Λαίδης Ουίλομπι.

Η Λαίδη Ιωάννα παντρεύτηκε σε τρίτο γάμο (6 Σεπτεμβρίου 1410) τον Χένρι λε Σκρουπ, 3ο βαρόνο των Σκρουπ του Μασάμ που έγινε την ίδια χρονιά ιππότης της Περικνημίδας. Έμεινε πιστός στον Ερρίκο Δ΄ σαν θησαυροφύλακας αλλά εκτελέστηκε από τον Ερρίκο Ε΄ της Αγγλίας (1415) λόγω της συμμετοχή του στο "κίνημα του Σαουθάμπτον" με τον Ριχάρδο του Κέιμπριτζ θετό γιο της Ιωάννας. Το κίνημα είχε στόχο να ανατρέψει τον Ερρίκο Ε΄ και να ανεβάσει στον Αγγλικό θρόνο τον Εδμόνδο Μόρτιμερ, 5ος κόμης του Μαρς που ήταν ανιψιός της Ιωάννας μέσω της μεγαλύτερης αδελφής της Ελεονώρας, οι δυο άντρες αποκεφαλίστηκαν στο Σαουθάμπτον. Ο 4χρονος γιος του Ριχάρδου Ριχάρδος της Υόρκης με αφορμή την εκτέλεση του πατέρα του διεκδίκησε τον Αγγλικό θρόνο για λογαριασμό του Οίκου της Υόρκης με αποτέλεσμα να ξεσπάσει ο Πόλεμος των Ρόδων. 

Η Λαίδη Ιωάννα παντρεύτηκε σε τέταρτο γάμο (27 Απριλίου 1416) τον Σερ Χένρι Μπρόμφιλ, γιο του Σερ Θωμά Μπρόμφιλ, η Ιωάννα απεβίωσε στις 12 Απριλίου 1434. Ο τέταρτος σύζυγος της κλήθηκε από το Κοινοβούλιο (24 Ιανουαρίου 1449) και πήρε τον τίτλο του λόρδου του Βεσί, απεβίωσε στις 16 Ιανουαρίου 1469.

Πρόγονοι

Παραπομπές 		

Πηγές
Cokayne, G.E. (2000), The Complete Peerage of England, Scotland, Ireland, Great Britain and the United Kingdom, Extant, Extinct or Dormant, XII/2 
Lundy, Daryl (24 January 2013), Thomas de Holand, 2nd/5th Earl of Kent.
Lundy, Daryl (24 January 2013b), Joan de Holand, The Peerage.

Κατηγορία:Οικογένεια Χόλλαντ
Κατηγορία:Αγγλίδες δούκισσες